EkBass/fiwiki-20250220-pages-articles huggingface dataset:
Täysi tuntiraha

Täysi tuntiraha on Kalle Päätalon Juuret Iijoen törmässä -sarjan neljäs osa. Teos on ilmestynyt vuonna 1974 Gummeruksen kustantamana. Kirjasta julkaistiin uudelleenpainos vuonna 2016.http://www.gummerus.fi/fi/kirja/9789512404209/taysi-tuntiraha/ Kirja on rekisteröity Bookcrossingiin. https://www.bookcrossing.com/searchbooks?BookType=0&Title;=T%C3%A4ysi+tuntiraha&TitleExact;=false&Author;=P%C3%A4%C3%A4talo&AuthorExact;=false&JournalText;=&Status;=All&Category;=0&ISBN;=&BCID;=&BcidTarget;=NewJournalEntry&MemberName;=&BookSort;=Title&SortDirection;=Descending#search- top == Kirjan tapahtumat == Kirja sijoittuu 1930-luvun alkupuoliskon Taivalkoskelle. Kallen isä Herkko on edelleen Oulussa mielisairaalassa, josta kotiuduttuaan on hetken aikaa kotonaan, mutta sairauden jatkuessa joutuu ensin Pelsonsuon pakkotyölaitokselle ja viimeisenä Pesiönvaaran vaivaistaloon. Kirjan lopussa Herkko paranee sairaudestaan. Herkon sairauden johdosta perhe on taloudellisessa ahdingossa. Perhe pysyy ruuissa vain kunnan jauholappujen ja kerjäämisen varassa. Kalle joutuu perheen elättäjäksi. Tytöt alkavat kiinnostua Kallesta ja Kalle menettää poikuutensa nimeltämainitsemattoman niittyväen naisen kanssa. Kalle suorittaa rippikoulun ja kokee pohjakosketuksen Hankinnan talvisavotassa useiden vastuksien uuvuttamana, ja karkaa kotiin. Kalle kehittyy savottatöissä ja kirjan lopussa pääsee lopulta "täyden tuntirahan" mieheksi. Kallen eno Matti Neulikko heikkenee savottatöissä sydänsairauden vuoksi ja kuolee lopulta sairaalassa. == Sovitukset == Mikko Niskasen elokuva Nuoruuteni savotat (1988) == Lähteet == Luokka:Juuret Iijoen törmässä Luokka:Vuoden 1974 kirjat
Nuoruuden savotat

Nuoruuden savotat on Kalle Päätalon Juuret Iijoen törmässä -sarjan viides osa. Teos on ilmestynyt vuonna 1975 Gummeruksen kustantamana.http://www.kirjasampo.fi/fi/kulsa/kauno%253Aateos_22462#.Vvj3keKLT4Y Kirja on rekisteröity Bookcrossingiin. https://www.bookcrossing.com/searchbooks?BookType=0&Title;=Nuoruuden+savotat&TitleExact;=false&Author;=P%C3%A4%C3%A4talo&AuthorExact;=false&JournalText;=&Status;=All&Category;=0&ISBN;=&BCID;=&BcidTarget;=NewJournalEntry&MemberName;=&BookSort;=Title&SortDirection;=Descending#search- top == Kirjan tapahtumat == Kirja sijoittuu Taivalkoskelle 1930-luvun puolivälin jälkeiseen aikaan. Kallen isä Herkko on parantunut mielisairaudestaan ja he alkavat poikansa Kallen kanssa kulkea yhdessä metsätöissä elättääkseen yhä suurenevan Päätalon perheen. Vaikka hätä on hävinnyt Kallioniemen ruokapöydästä, ongelmia riittää. Asiat, joita Herkko inhoaa eniten maailmassa, ovat lorukirjojen lukeminen ja joutavien raapusteleminen. Kun isä vielä on nuuka, yhteenottoja ei voi välttää. Onneksi äidin kanssa on hyvä yhteisymmärrys, ja sen avulla toteutuu Kallen pitkäaikainen haave Oulun reissusta. Matkasta on tarkoitus tulla käännekohta niin vaatetuksen suhteen kuin alati ajankohtaisissa rakkausasioissa. Kummun Patruunan talosta on tullut Kallen toinen koti, jonka leppoisassa ilmapiirissä hän viihtyy ja saa miehistä itseluottamusta. Mutta mistä johtuu isän leppymätön kauna tätä sympaattista unennäkijäveljeään kohtaan? Asia on vuodesta toiseen ollut arvoitus, ja kun syy siihen eräänä päivänä selviää, se on niin yllättävä ja kiusallinen, ettei sitä voi kertoa edes äidille. Kallen kirjallisuusharrastus kasvaa ja hän alkaa opettaja Vainikaisen ehdotuksesta miettiä opettajaseminaariin pyrkimistä. Isä Herkko vastustaa tätä, sillä perhe ei tule toimeen ilman Kallen työpanosta. Ystävyys Hoikkalan Kallen, hiljaisen ja surumielisen kyläneron kanssa on tullut Kallelle yhä tärkeämmäksi. Yhdessä nuorukaiset syventyvät kirjallisuuteen ja elävät Berliinin olympialaisten ilot ja murheet. Kun kaverin kohtalo yllättävällä tavalla täyttyy ja tieto siitä saapuu keväiselle uittotyömaalle, se on noiden vuosien merkittävin.http://blogit.kansanuutiset.fi/paatalon-matkassa/raha-nilallaan- nuoruuden-savotoissa/Nuoruuden savotat, takakansiteksti. == Sovitukset == Mikko Niskasen elokuva Nuoruuteni savotat (1988) == Lähteet == Luokka:Juuret Iijoen törmässä Luokka:Vuoden 1975 kirjat
Nessun grado di separazione

Nessun grado di separazione () on italialaisen laulajan, Francesca Michielinin esittämä kappale, jolla hän sijoittui toiseksi San Remon musiikkifestivaaleilla vuonna 2016. Kappaleesta tehtiin italiaa ja englantia sisältävä versio ”No Degree of Separation”, jonka Michielin esitti vuoden 2016 Euroviisuissa. Kappale keräsi Eurovision laulukilpailun finaalissa 124 pistettä ja saavutti sijan 16. == Lähteet == Luokka:Italian euroviisuedustuskappaleet Luokka:Vuoden 2016 euroviisuedustuskappaleet
Moderna Tider

Moderna Tider on ruotsalaisen popyhtye Gyllene Tiderin toinen albumi, joka julkaistiin vuonna 1981 levymerkillä Parlophone. Se nousi Sverigetopplistanin sijalle 1. ja VG-listan sijalle 2. 150 000 ensimmäistä LP:tä sisälsi bonus EP:n Swing & Sweet. Vuonna 2009 Moderna Tider pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. == Kappaleet == Kaikki kappaleet kirjoittanut Per Gessle, ellei toisin mainita. === A-puoli === # # # # # # # === B-puoli === # # # # # # === 7" EP Swing & Sweet === # # # # == Kokoonpano == * Per Gessle – kitara, laulu * Mats Persson – kitara * Anders Herrlin – basso * Göran Fritzon – kosketinsoittimet, urut * Micke "Syd" Andersson – rummut ==Lähteet== == Aiheesta muualla == * Moderna Tider discogs.com -sivustolla Luokka:Vuoden 1981 albumit Luokka:Gyllene Tiderin albumit
Nya Pressen

Nya Pressen -nimisiä lehtiä on useita: * Nya Pressen, Helsingissä vuosina 1882–1900 ilmestynyt sanomalehti * Nya Pressen, Helsingissä vuosina 1906–1914 ilmestynyt sanomalehti * Nya Pressen, Helsingissä vuosina 1921–1974 ilmestynyt sanomalehti, vuonna 1921 Svenska Tidningen – Dagens Press, vuosina 1922–1944 Svenska Pressen
Valtiollisia mietelmiä

Valtiollisia mietelmiä (, kirjaimellisesti suomennettuna esimerkiksi "Esitelmiä Titus Liviuksen kymmenestä ensimmäisestä kirjasta"Fortunan käsite Niccolò Machiavellin ajattelussa s. 4, alaviite 3) on italialaisen Niccolò Machiavellin kirjoittama teos, joka julkaistiin postuumisti vuonna 1531. Teoksessaan Machiavelli pohtii, millainen olisi paras valtio ja yhteiskunta. Ajattelunsa pohjana Machiavelli käyttää antiikin Rooman historioitsija Titus Liviuksen kirjoittamia teoksia, joissa kuvataan Rooman historiaa. Kaarlo af Heurlinin suomennos ilmestyi vuonna 1958. Af Heurlin suomensi teoksen omien sanojensa mukaan "teltta- ja korsutyönä" toisen maailmansodan aikaan.Valtiollisia mietelmiä, 2. suomenkielinen painos. WSOY, 1998. s. 7 == Lähteet == Luokka:Italialaiset kirjat Luokka:1530-luvun kirjat Luokka:Kirjat politiikasta
Aurora von Qvanten

Aurora Magdalena von Qvanten, o.s. Örnberg (12. syyskuuta 1816 Piitime, Ruotsi – 30. maaliskuuta 1907 Tukholma, Ruotsi) oli ruotsalainen kirjailija ja kääntäjä. Hän käytti kirjailijanimeä Turdus Merula. ==Elämäkerta == Von Qvantenin vanhemmat olivat pormestari Carl Jacob Örnberg (1779–1848) ja Helena Catharina Degerman (1785–1848). Hän avioitui vuonna 1857 suomalaissyntyisen kirjastonhoitajan ja kirjailijan Emil von Qvantenin (1827–1903) kanssaKuka kukin oli, Wikisource, art. von Qvanten, Emil. Von Qvanten julkaisi muun muassa romaanit Rosa Arntson (1868), Musikerns dotter (1881) ja En roman på landsbygden (1882) ja oli myös ahkera kääntäjä. Hänen käännöksiään ovat muun muassa En fredag Dramatenille (ranskasta) 1850, jota esitettiin neljä kertaa, ja Peter den store och hans son (ranskasta) 1850–1851, jota sitäkin esitettiin Dramatenissa neljä kertaa. ==Teokset== * * * * * * * * * ===Lapsille ja nuorille=== * (pdf) * sivu kerrallaan selattava versio * ===Käännöksiä=== * François Ponsard * Gray Nick: Capitola: skildring från lifvet i Amerika (Huldberg, 1865) * * Spökhistorier vid julbrasan (Huldberg, 1868) * Ernest Legouvé: Qvinnans historia (Histoire morale des femmes) (Hierta, 1867) * * * (anmärkningar af grefvinnan D. D., från urtexten för första gången fullständigt återgifven på tyska av Gustav Weil, svensk öfversättning av Turdus Merula, fyra volymer) * Octave Feuillet: Filips flammor (Bonnier, 1877) * Ouida: Mott och mal: nutidsskildring (Adolf Bonnier, 1885) == Lähteet == * * Nordisk familjebok === Viitteet === Luokka:Ruotsalaiset kirjailijat Luokka:Ruotsalaiset kielenkääntäjät Luokka:Vuonna 1816 syntyneet Luokka:Vuonna 1907 kuolleet
Johannes Sahlman

Johan (Johannes) Sahlman (18. syyskuuta 1838 Liperi – 28. maaliskuuta 1916 Sortavala) oli suomalainen rovasti ja kirjailija. Sahlmanin vanhemmat olivat maanviljelijä Ivar Sahlman ja Anna Rotilainen. Hän pääsi ylioppilaaksi 1862 Kuopion lukiosta ja suoritti Helsingin yliopistossa teologian erotutkinnon 1864. Sahlman vihittiin papiksi 1865. Sahlman toimi 1867–1878 Värtsilän rautatehtaan tehtaansaarnaajana.Pappisluettelo - VärtsiläErkki Lintunen : Pikakurssi Värtsilän historiasta, Värtsi - Värtsilän verkkolehti 29.11.2012 Hän oli Korpilahden kirkkoherrana 1879–1890 ja Sortavalan kirkkoherrana vuodesta 1890 alkaen, ja hän sai rovastin arvon 1886. Sahlman kirjoitti kirkkohistorian oppikirjan ja Henrik Renqvistin elämäkerran. Sahlman oli naimisissa 1867–1878 Alexandra Gustava Stolpen (1838–1878) ja vuodesta 1885 Alma Beata Maria Ekelundin (s. 1864) kanssa.Geni.com : Johannes Sahlman == Teoksia == Nimellä Johan Sahlman : * Kirkkohistoria koulua ja kotoa varten : Nissen’in ja Kurtz’in mukaan. Edlund, Helsinki 1877 Nimellä Joh. Sahlman : * Henrik Renqvist : uskollisen sielunpaimenen elämäkerta. Sortavalan evank. seura, Sortavala 1901 == Lähteet == == Aiheesta muualla == * Johannes Sahlmanin hautakivi Sortavalassa Luokka:Suomen evankelis-luterilaisen kirkon papit Luokka:Vuonna 1838 syntyneet Luokka:Vuonna 1916 kuolleet
Ahti Alatalo

Ahti Matti Alatalo (s. 1946 Liminka) toimi Oulun konservatorion rehtorina 1990–2014. Alatalo opiskeli Sibelius-Akatemiassa 1970–1977 (Pekka Salomaa, Matti Lehtinen, diplomi 1977), ja oopperastudiossa vuosina 1971–1973. Alatalo oli opettajana Keski-Pohjanmaan konservatoriossa vuosina 1974–1977 ja rehtorina Jokilaaksojen musiikkiopistossa 1977–1984. Alatalo valittiin Oulun konservatorion apulaisrehtoriksi vuonna 1984 ja rehtoriksi vuonna 1990. == Oopperaroolit == Lähde: === Oulu === * 1970 Leevi Madetoja: Pohjalaisia (Herastuomari) * 1978 Ruggiero Leoncavallo: Pajatso (Tonio) * 1979 Jacques Offenbach: Hoffmannin kertomukset (Lindorf, Coppelius, Mirakel, Dapertutto) * 1980 Daniel Auber: Fra Diavolo (Lordi Cockburn) * 1981 Giacomo Puccini: La Bohème (Marcello) * 1983 Georges Bizet: Carmen (Escamillo) * 1985 W.A. Mozart: Figaron häät (Figaro) * 1986 Giacomo Puccini: Madame Butterfly (Sharpless) * 1989 Otto Nikolai: Windsorin iloiset rouvat (Ford) * 1990 Giuseppe Verdi: La Traviata (Germont) * 1991 Gian-Carlo Menotti: Konsuli (John Sorel) * 1994-95 Joonas Kokkonen: Viimeiset kiusaukset (Seppä Högman) * 1995 Gioacchino Rossini: Italiatar Algeriassa (Taddeo) * 1996 Giacomo Puccini: Tosca (Sakrestani) === Muita === * 1971 Pietro Mascagni: Cavalleria Rusticana (Alfio), Sibelius-Akatemian oopperastudio * 1972 W.A. Mozart: Don Giovanni (Leporello), Sibelius-Akatemian oopperastudio * 1973 Thomas Pasatieri: La Divina (Manageri), Sibelius-Akatemian oopperastudio * 1977 Gaetano Donizetti: Ovikello (Enrico), Kokkola * 2017 Jukka Linkola: Abrahamin pidot (Kaiteran isäntä), Liminka *2018 Jukka Linkola: Abrahamin pidot (Kaiteran isäntä), Helsinki, Musiikkitalo == Tunnustukset == * Tasavallan Presidentin myöntämä Suomen Valkoisen Ruusun ansioristi 6.12.2014 * Suomen Kuntaliiton ansiomerkki 1997 * Suomen Konservatorioliiton ansiomerkki 2002 * Suomen Oopperaliiton ansiomerkki 1990 * Suomen Soittajien ja Laulajien Liiton ansiomerkki 1985 == Lähteet == Luokka:Elävät henkilöt Luokka:Vuonna 1946 syntyneet Luokka:Suomen oppilaitosten rehtorit
Munhwa Broadcasting Corporation

Munhwa Broadcasting Corporation (MBC) () on eteläkorealainen radio- ja televisioyhtiö, joka perustettiin 21. helmikuuta 1961. Yrityksen pääkonttori sijaitsee Mapo-gussa, Soulissa. Munhwa on korealainen sana kulttuurille. Sen lippulaivatelevisioasema on MBC TV digitaalisella kanavalla 11. == Kanavat == === Televisiokanavat === ;Nykyinen * MBC TV (HLKV-DTV) * MBC Dramanet * MBC Sports+ * MBC Every 1 * MBC M * MBC Sports+ 2 * MBC On ;Entinen * MBCGame * MBC Life * MBC QueeN === Radioasemat === * MBC Standard FM (HLKV-AM) * MBC FM4U (HLKV-FM) * All That Music == Tytäryhtiöt == * MBC Plus * MBC C&I; * iMBC * MBC Arts * MBC Play Fee * MBC Academy * MBC America * MBC Nanum == Logot == == Lähteet == == Aiheesta muualla == *Viralliset sivut *
Rajawali Citra Televisi Indonesia

Rajawali Citra Televisi Indonesia (RCTI) on indonesialainen televisioverkko, joka perustettiin 24. elokuuta 1989.RCTI:n sivusto . RCTI on Media Nusantara Citran omistuksessa, kuten muutkin indonesialaiset mediatalot. ==Lähteet== Luokka:Indonesialaiset televisiokanavat Luokka:Vuonna 1989 perustetut televisiokanavat
Pälkjärven rautatieasema

Pälkjärven rautatieasema (Päi, ratakm 545+397) on Karjalassa, Värtsilä- Matkaselkä eli entisellä Viipuri-Joensuu radalla sijainnut liikennepaikka. Tämä rautatieasema avattiin 1. marraskuuta 1894 Pälkjärven kunnan kirkolta Tohmajärvelle johtavan maantien risteykseen. Liikennepaikka alenettiin laiturivaihteeksi vuonna 1913, eikä sen käyttö ollut kovin suurta. Asemarakennus oli Bruno Granholmin suunnittelema, ja nykyään se on purettu. Pälkjärvi jäi sotien takia Neuvostoliiton puolelle, kuten suurin osa Viipuri–Joensuu radasta ja liikennepaikka sijaitsee lähellä valtakunnanrajaa. Luokka:Venäjän rautatieliikennepaikat Luokka:Bruno Granholmin suunnittelemat rakennukset Luokka:Pälkjärvi
Barei

Bárbara Reyzábal González-Aller, taiteilijanimeltään Barei, (s. 29. maaliskuuta 1982 Madrid) on espanjalainen laulaja ja lauluntekijä. Hän edusti Espanjaa vuoden 2016 Eurovision laulukilpailuissa Tukholmassa. Barei julkaisi ensimmäisen albuminsa, Billete para no volverin, huhtikuussa 2011. Toinen albumi Throw the Dice näki päivänvalon huhtikuussa 2015. Helmikuussa 2016 Barei valittiin edustamaan Espanjaa saman vuoden Eurovision laulukilpailuissa. Hän lauloi Tukholmassa kappaleen ”Say Yay!”, joka sijoittui finaalissa 22. sijalle 77 pisteellä. == Diskografia == === Albumit === *Billete para no volver (2011) *Throw the Dice (2015) === Singlet === * ”Play” (2012) * ”Another’s Life” (2013) * ”Foolish NaNa” (2013) * ”Wildest Horses” (2014) * ”You Fill Me Up (My Yang)” (2014) * ”Time to Fight” (2015) * ”Get Up and Go” (2015) * ”Say Yay!” (2016) == Lähteet == == Aiheesta muualla == Luokka:Espanjalaiset laulajat Luokka:Espanjalaiset lauluntekijät Luokka:Vuoden 2016 euroviisuedustajat Luokka:Espanjan euroviisuedustajat Luokka:Vuonna 1982 syntyneet Luokka:Elävät henkilöt
Surya Citra Televisi

Surya Citra Televisi (SCTV) on indonesialainen televisiokanava. Kuten kaikki muukin Indonesialainen media, SCTV:tä hallitsee Surya Citra Media. Se perustettiin 24. elokuuta 1990.SCTV:n sivusto ==Lähteet== Luokka:Indonesialaiset televisiokanavat Luokka:Vuonna 1990 perustetut televisiokanavat
Pälksaaren rautatieasema

Pälksaari (Päl, ratakm 540+753) oli Karjalan tasavallassa luovutetulla alueella sijainnut rautatieliikennepaikka, joka oli suomalaisten aikaan Pälkjärven rautatieaseman alainen laituri. Pälksaari perustettiin samannimiseen kyläkeskukseen vuonna 1897 ja liikennepaikka esiintyi ensimmäistä kertaa aikatauluissa vuonna 1899. Liikennepaikalla on ollut laiturirakennus ja yksinkertainen ratavartijan talo. Pälksaari sijaitsee nykyään rajavyöhykkeellä. Luokka:Pälkjärvi Luokka:Venäjän rautatieliikennepaikat
Nya Pressen (1906–1914)

Nya Pressen oli Helsingissä vuosina 1906–1914 ilmestynyt ruotsinkielinen sanomalehti. Ensimmäisen Nya Pressenin ja Aftonpostenin lakkauttamisen jälkeen vuonna 1900 ruotsalainen puolue jäi vaille helsinkiläistä äänenkannattajaa. Niiden tilalle perustettiin Dagligt Allehanda, joka sekin lakkautettiin syyskuussa 1901. Vuonna 1902 saatiin julkaisulupa maltillisemmalle Helsingfors-Postenille, joka vuoden 1906 alussa päätettiin sulauttaa uudelleen perustettuun Nya Presseniin. Axel Lillen toimittama lehti oli edeltäjänsä tavoin tinkimättömän perustuslaillinen ja ruotsinmielinen, mutta vaati myös sosiaalisia ja poliittisia uudistuksia. Se hyväksyi täysin ruotsalaisen kansanpuolueen ohjelman, mutta ei virallisesti ollut puolueen äänenkannattaja. Nya Pressen oli ajankohtainen uutis- ja mielipidelehti, joka sai paljon uutisia Ruotsista sekä kirjeenvaihtajiltaan Saksassa ja Britanniassa. Ruotsalaisuuden johtavaa foorumia siitä ei kuitenkaan enää tullut. Iltapäivälehtenä ilmestyneen Nya Pressenin talous oli heikko, ja vuonna 1909 sen julkaisijaksi perustettiin uusi yhtiö, jonka pääosakas oli Hufvudstadsbladetin omistaja A. R. Frenckell. Amos Anderson perusti syksyllä 1911 sen kilpailijaksi uuden iltapäivälehden Dagens Tidningin. Vuonna 1914 lehdet yhdistettiin Hufvudstadsbladetin omistamaksi Dagens Pressiksi. Nya Pressen ilmestyi aluksi seitsemän, vuosina 1909–1913 kuusi ja vuoden 1914 alussa jälleen seitsemän kertaa viikossa. Vuonna 1909 sen rinnalla julkaistiin myös viikkopainosta. Julkaisuyhtiönä toimivat Tryckeri och Tidnings Ab ja vuodesta 1909 Ab Nya Pressen. Lehden levikki oli 7 500 kappaletta vuonna 1913. ==Lähteet== ==Aiheesta muualla== * Nya Pressen digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Tervasalon seisake

Tervasalo (ratakm 536+000) on lakkautettu seisake Värtsilä–Matkaselkä-radalla Karjalan tasavallassa Venäjällä. Liikennepaikka avattiin 15. toukokuuta 1936 ja lakkautettiin syyskuussa 1944. Luokka:Venäjän rautatieliikennepaikat
Sebastian Westberg

Sebastian Westberg (s. 1. syyskuuta 1992 Särkisalo) on suomalainen freestyle motocrossin (FMX) extremeurheilu-ammattilainen. Hän on syntynyt Särkisalossa, jossa hänen harjoittelupaikka sijaitsee. Westberg on Suomen ainoa kansainvälisillä areenoilla esiintyvä ja kisaava freestylemotocross kuski. Suurimpiin näytöksiin lukeutuvat muun muassa Kuukauden Venäjän kiertue, Keski- Euroopan näytökset,Intian Moto-GP Delhissä ja Suomessa suurimmat moottoritapahtumat kuten Helsingin moottoripyörämessut ja Tampere supercross. Westberg on esiintynyt myös 2014 ja 2015 MTV3 POSSE päätösjakson livelähetyksessä hypyillään, Efter nio keskuteluohjelmassa vieraana ja laajasti Suomen lehdistössä. Westbergin kirjoituksia sai aikoinaan lukea myös Offroad Pro -lehdestä, mutta myöhemmin hän on keskittynyt päivittämään kuulumisiaan SEBFMX brändin alla sosiaaliseen mediaan. 2016 Westberg osallistui ensimmäisenä suomalaisena lajin arvostetuimpaan kisaan Espanjan Madridissa, Red Bull X-fightersiin. Kisaan valittiin vain 12 maailman parasta kuskia ja Westberg pääsi mukaan maailmanlaajuisen yleisöäänestyksen kautta. Westberg teki ensimmäisenä suomalaisena voltin etuperin moottoripyörällä. Aiheesta uutisoitiin myös Mtv3 kymmenen uutisten loppukevennyksessä 2017 kesällä. Hänen yritys Sebfmx Events Oy tarjoaa vauhdikkaita ohjelmapalveluita tapahtumiin, rakentaa ohjelmakokonaisuuksia ja omaa kattavan kontaktiverkoston ja markkinointikanavat ympäri maailmaa. Westberg järjestää myös matalan kynnyksen ajokoulutusta nuorille MX- & Stunt academy ajoleiriensä kautta. == Aiheesta muualla == * MTV3 Kymmenen Uutiset loppukevennys - Suomen ensimmäinen frontflip * Westbergin kotisivu Luokka:Suomalaiset motocrosskuljettajat Luokka:Vuonna 1992 syntyneet Luokka:Elävät henkilöt
Santtu Piri

Santtu Piri oli Pietarissa asunut suomalainen työläisrunoilija, joka varsinaiselta ammatiltaan oli räätäli. Hänen tuotantoaan julkaistiin runsaasti 1900-luvun alkuvuosien sanomalehdistössä, lisäksi Pirin runoja on mukana ainakin vuonna 1901 ilmestyneessä E. E. Sundvallin kokoelmassa Kansallis- albumi 1. Hän kiersi myös lausumassa runojaan työväenliikkeen tilaisuuksissa eri puolilla maata. Piri oli myös ahkera suomentaja. Hänen tunnetuin käännöksensä on 1908 tehty puolalaisen vallankumouslaulun Varšavjankan ensimmäinen suomennos Ankarat viimat, joka myöhemmin julkaistiin Työväen laulukirjassa vuonna 1912. Piri käänsi myös muun muassa A. M. Hirjakovin ja Skitaletsin runotekstejä sekä useita Anton Tsehovin novelleja. Vuoden 1905 suurlakon aikana Pirin runo Kun sinä tahdot luettiin 2. marraskuuta Tampereen Keskustorilla järjestetyssä suuressa kansanjuhlassa. Tampereen raatihuoneen parvekkeelta lausutusta runosta tuli maineikkain suurlakon aikainen työväenruno. Siinä Piri korostaa luokkavastakohtaa ja puhuttelee nimenomaan köyhälistöä, vaikka lakossa olivat mukana myös perustuslailliset. == Lähteet == Luokka:Suomalaiset runoilijat Luokka:Suomalaiset työläiskirjailijat Luokka:Suomentajat Luokka:Syntymävuosi puuttuu Luokka:Kuolinvuosi puuttuu
Ojajärvi (Ylöjärvi)

Ojajärvi on Pirkanmaalla pohjoisessa Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ojajärvi on osa Vahojärven-Aurejoen aluetta. == Maantietoa == Järven pituus on 1,5 kilometriä, leveys 250 metriä ja sen pinta-ala on 21 hehtaaria. Se sijaitsee aivan Seitsemisen kansallispuiston itäpuolella noin 3,5 kilometriä Länsi-Auresta etelään. Järvi on muodostunut kangasmaastossa olevan painauman pohjalle. Siihen laskee pohjoisilta soilta ja Seitsemisharjun rinnesoilta yksitoista metsäojaa. Järven laskuoja laskee puolen kilometrin päässä Vähä Ojajärveen, josta vedet jatkavat pari kilometriä eteenpäin laskien Aurejokeen Onkilammen yläpuolelle. Veden laskennallinen viipymä järvessä on 248 vuorokautta. Rantaviivan pituus on 4,3 kilometriä. Rannat ovat metsämaata ja rannoilla sijaitsee kaksi vapaa-ajan asuntoa, jotka ovat entisen maatilan yhteydessä. Niille johtaa tiet Länsi-Auren ja Vahojärven suunnilta. Ikaalisten raja kulkee järven eteläpään ohi 200 metrin päästä. == Vedenlaatu == Ojajärven vedenlaatua on tutkittu vuosina 1978, 1989 ja 1995. Sen vesi on hapanta ja sen humuspitoisuus on suuri. Valuma-alueella sijaitsee ojitettuja soita, joten järveen kertyy sateilla helposti hapanta ojavettä. Siksi järven puskurointikyky happamuutta vastaan on heikko ja sateet määrittävät järvessä kulloisenkin happamuudentason. Valuma-alueella ei ole peltomaata eikä juurikaan haja-asutusta. Tämä vaikuttaa veden ravinnepitoisuuksiin suotuisasti. Fosforipitoisuudet ovat lievästi rehevöityneille järville ominaisia ja typpipitoisuudet ovat lähellä luonnontasoa. Happipitoisuudet ovat kesät ja talvet hyviä. Ojajärvi soveltuu virkistyskäyttöön tyydyttävästi. == Lähteet == Luokka:Vahojärven–Aurejoen alue Luokka:Kurun järvet
Jim Harrison

Jim Harrison (11. joulukuuta 1937 Grayling, Michigan, Yhdysvallat – 26. maaliskuuta 2016 Patagonia, Arizona, Yhdysvallat) oli yhdysvaltalainen kirjailija. Hänen tunnetuimpiin teoksiinsa kuuluu kertomuskokoelma Syystarinoita (The Legends of the Fall, 1979), johon pohjautuu elokuva Intohimon tuulet (1994). Harrison laati myös käsikirjoituksia, muun muassa Tony Scottin ohjaukseen Kosto (1990) ja Mike Nicholsin ohjaukseen Wolf (1994). Harrisonin tuotantoa on verrattu muun muassa William Faulkneriin ja Ernest Hemingwayhin. Euroopassa hänen tuotantonsa on suosittua erityisesti Ranskassa. Harrisonin kerronta on suorasukaista, kun hän kuvaa keski-ikäisen miehen tuntoja elämän kriisivaiheissa. ==Suomennetut teokset== * * * ==Lähteet== ==Aiheesta muualla== * * Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Vuonna 1937 syntyneet Luokka:Vuonna 2016 kuolleet
Mattias Andréasson

David Mattias Andréasson (s. 29. maaliskuuta 1981 Västerås, Ruotsi) on ruotsalainen laulaja ja musiikkituottaja. Hän nousi julkisuuteen tultuaan viidenneksi Idol-kilpailussa vuonna 2007. Andréasson oli yksi E.M.D.-poikabändin jäsenistä.Mattias Andréasson Discogs-sivustolla Andréasson on kilpaillut Melodifestivalenissa sooloartistina vuonna 2012 kappaleella Förlåt mig ja vuonna 2016 yhdessä Albinin kanssa kappaleella Rik sekä vuonna 2009 E.M.D.-yhtyeen kanssa kappaleella Baby Goodbye. == Diskografia == === Albumit === E.M.D.-yhtyeen kanssa * A State of Mind (2008) * Välkommen hem (2009) * Rewind (2010) === Singlet === E.M.D.-yhtyeen kanssa * All for Love (2007) * Jennie Let Me Love You (2008) * Alone (2008) * Baby Goodbye (2009) * Youngblood (2009) * Välkommen hem (2009) * Save Tonight (2010) * What Is Love (2010), cover-versio Haddawayn kappaleesta Sooloartistina * Your Song (2007) * Förlåt mig (2012) * Bara för ikväll (Du är så baby) (2013) * Moment 22 (yhdessä Albinin kanssa, 2014) * Frank (yhdessä Albinin kanssa, 2015) * Rik (yhdessä Albinin kanssa, 2016) == Lähteet == Luokka:Ruotsalaiset laulajat Luokka:Ruotsalaiset musiikkituottajat Luokka:Vuonna 1981 syntyneet Luokka:Elävät henkilöt
Vähä Ojajärvi (Ylöjärvi)

Vähä Ojajärvi on Pirkanmaalla pohjoisessa Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähä Ojajärvi on osa Vahojärven-Aurejoen aluetta. == Maantietoa == Järven pituus on 250 metriä, leveys 100 metriä ja sen pinta-ala on 1,7 hehtaaria. Se sijaitsee kangasmaastossa pienellä ojitetulla suolla, josta laskee siihen kuusi suo-ojaa. Ojia myöte siihen laskee myös Ojajärvi ja sen oma laskuoja virtaa 3,5 kilometriä ja yhtyy Aurejokeen Onkilammen yläpuolelle. Rantaviivan pituus on 600 metriä. Rannat ovat puoliksi kangasmetsää ja suota. Järvi on autio eikä sinne johda tietä. Ikaalisten raja kulkee sadan metrin päästä ohi lounaassa. == Lähteet == Luokka:Vahojärven–Aurejoen alue Luokka:Kurun järvet
Get Scared

Get Scared oli yhdysvaltalainen post-hardcore-yhtye Laytonista, Utahista. Yhtye perustettiin vuonna 2008. Yhtye julkaisi ensimmäisen EP-levynsä, Cheap Tricks and Theatrics, vuonna 2009. Toinen EP, Get Scared, julkaistiin 2010. Yhtyeen debyyttistudioalbumi, Best Kind of Mess, julkaistiin 12 heinäkuuta 2011. Nicholas Matthews lähti yhtyeestä liittyäkseen toiseen yhtyeeseen, Blacklisted Me. Get Scared julkaisi Cheap Tricks and Theatrics B-Sides -EP:n 19. joulukuuta 2011 ilman mitään edeltäviä ilmoituksia. Joel Faviere korvasi Matthewsin yhtyeessä vuonna 2011. Yhtyeen kolmas EP, Built for Blame, Laced with Shame, julkaistiin 2012, Favieren ollessa laulajana. Faviere sai potkut yhtyeestä muutama kuukausi EP:n julkaisemisen jälkeen, koska Matthews liittyi takaisin yhtyeeseen. Matthewsin paluun jälkeen yhtye teki sopimuksen Fearless Recordsin kanssa ja julkaisi toisen täyspitkän albuminsa, Everyone's Out To Get Me 11 marraskuuta 2013. Yhtyeen kolmas studioalbumi, Demons, julkaistiin 30. lokakuuta 2015. == Diskografia == === Studioalbumit === * Best Kind of Mess (2011) * Everyone's Out To Get Me (2013) * Demons (2015) * The Dead Days (2019) === EP:t === * Cheap Tricks and Theatrics (2009) * Get Scared (2010) * Cheap Tricks and Theatrics: B-Sides (2011) * Built for Blame, Laced With Shame (2012) === Singlet === * "Sarcasm" (2011) * "Fail" (2011) * "Whore" (2011) * "Cynical Skin" (2012) * "Built for Blame" (2012) * "Don't You Dare Forget the Sun" (2012) * "At My Worst" (2013) * "Told Ya So" (2013) * "Badly Broken" (2013) * "My Own Worst Enemy" (2014) * "Buried Alive" (2015) * "Suffer" (2015) * "R.I.P" (2015) === Musiikkivideot === * "If Only She Knew Voodoo Like I Do" (2009) * "Sarcasm" (2011) * "Don't You Dare Forget The Sun" (2012) * "Badly Broken" (2013) * "Buried Alive" (2015) * "Suffer" (2015) * "R.I.P" (2016) == Lähteet == Luokka:Yhdysvaltalaiset metalcore-yhtyeet Luokka:Yhdysvaltalaiset post-hardcore-yhtyeet Luokka:Yhdysvaltalaiset goottirockyhtyeet
Indosiar

PT. Indosiar Visual Mandiri tai lyhyesti Indosiar on indonesialainen televisioasema, joka perustettiin 11. tammikuuta 1995. Vuodesta 2011 lähtien sen omistaa Emtekin tytäryhtiö Surya Citra Media.Indosiar:n sivusto Indosiarin sisarkanavina toimivat SCTV, O Channel ja Elshinta TV. ==Lähteet== Luokka:Indonesialaiset televisiokanavat Luokka:Vuonna 1995 perustetut televisiokanavat
Cristina Dorcioman

Cristina Dorcioman (s. 7. elokuuta 1984 Câmpulung) on romanialainen jalkapalloerotuomari. Hän on toiminut kansainvälisen jalkapalloliiton FIFA:n virallisena tuomarina vuodesta 2002 alkaen. Vuonna 2008 Dorcioman tuomitsi alle 19-vuotiaiden naisten EM-finaalin Italian ja Norjan välillä. Naisten EM- kilpailuissa hän on tuominnut kahdesti, vuosina 2009 ja 2013.http://www.worldfootball.net/referee_summary/cristina-dorcioman/ Vuonna 2013 hän tuomitsi finaalin Saksan ja Norjan välillä. Vuonna 2007 Dorcioman debytoi myös Romanian miesten pääsarjassa, Liga I:ssä.http://www.liga1.ro/html/pagina_arbitru/Cristina_Dorcioman-126 Siviiliammatiltaan Dorcioman on liikunnanopettaja. == Finaalit == * Naisten EM-kilpailuiden 2013 finaali * Alle 19-vuotiaiden naisten EM-kilpailuiden 2008 finaali == Lähteet == Luokka:Romanialaiset jalkapallotuomarit Luokka:Vuonna 1984 syntyneet Luokka:Elävät henkilöt
Dingxi

Dingxi () on prefektuuritason kaupunki Kiinan Gansun maakunnan itäosassa. Kaupungin pinta-ala on 19 646 neliökilometriä ja väkiluku noin 2,7 miljoonaa (2010). Kaupungin keskusta sijaitsee linnuntietä noin 90 kilometriä maakunnan pääkaupunki Lanzhousta kaakkoon. == Hallinnollinen jako == Piirikuntatasolla kaupunki jaetaan yhteen kaupunkipiiriin ja kuuteen piirikuntaan. Dingxin hallinnollinen jako piirikuntatasolla Nimi Kiinan kirjoitusmerkit Pinyin Anding (kaupunkipiiri) Āndìng Qū Lintao Líntáo Xiàn Longxi Lǒngxī Xiàn Zhangin piirikunta tai Zhangxian Zhāng Xiàn Minin piirikunta tai Minxian Mín Xiàn Weiyuan Wèiyuán Xiàn Tongwei Tōngwèi Xiàn == Galleria == Kuva:岷县一景.jpg|Kaupunkimaisemaa Minin piirikunnasta. Kuva:岷县清真寺.jpg|Moskeija Minin piirikunnassa. Kuva:岷县洮河.JPG|Yaojoki Minin piirikunnassa. == Lähteet == == Aiheesta muualla == * Dingxi Travel Guide (travelchinaguide.com) * Dingxi City (Gansu Provincial Tourism Bureau) Luokka:Gansun kaupungit Luokka:Gansun prefektuurit
Jukka Turunen (muusikko)

Jukka Turunen on suomalainen basisti, kuvataiteilija ja runoilija. Hän on syntynyt vuonna 1963 Heinävedellä. Hän soitti Electric Blue Peggy Sue and the Revolutionions from Mars -yhtyeessä vuosina 1986–1994 käyttäen taiteilijanimeä Kale. Tätä ennen hän oli soittanut yhtyeissä Xböö ja Après Demain, joista jälkimmäinen julkaisi singlen Johanna-yhtiön kautta. 1990-luvun puolivälissä hän soitti hetken aikaa trip hop yhtye Bright Peoplessa kunnes muutti New Yorkiin vuonna 1996. 1980- ja 1990-luvuilla Turunen on sanoittanut joitain kappaleita Radiopuhelimet-yhtyeelle. Vuonna 2008 hän julkaisi omakustanteena runokirjan Integroitunut ihmissyöjä, joka sisältää muun muassa islam- kriittisiä runoja. ==Lähteet== Luokka:Elävät henkilöt Luokka:Suomalaiset basistit Luokka:Vuonna 1963 syntyneet
Paul Lange

Paul Lange (6. helmikuuta 1931 Oberhausen – 15. maaliskuuta 2016) oli saksalainen ratameloja, olympiavoittaja, maailman- ja euroopanmestari. Hän meloi Länsi-Saksan ja Saksojen yhdistyneen joukkueen menestyksekkäissä kajakkiyksikköviestijoukkueissa 1950- ja 1960-lukujen taitteessa. Lange kuului Saksojen yhdistyneen joukkueen kajakkiyksikköviestijoukkueeseen, joka voitti olympiakultaa Roomassa 1960. Hän voitti saman matkan maailmanmestaruuden ja kaksikon MM-pronssia vuonna 1958.Olympics at Sports- Reference.comhttp://www.bcu.org.uk/files/Pages%201-41%20from%20Medal%20Winners%20ICF%20updated%202007-2.pdf EM-kilpailuista Lange voitti kajakkiyksikköviestissä kultaa vuosina 1957 ja 1959 sekä hopeaa vuonna 1957.http://www.derwesten.de/sport/lokalsport/oberhausen/was-fuer-eine- karriere-id3614106.html Lange kuoli 85-vuotiaana 15. maaliskuuta 2016.http://waz.trauer.de/Traueranzeige/Paul- Langehttp://www.kanu.de/_dbe,news,_auto_6448283.xhtml#.Vvk3i0d5NPZ == Lähteet == * Paul Lange Bio, Stats and Results Olympics at Sports-Reference.com === Viitteet === Luokka:Saksalaiset melojat Luokka:Saksalaiset olympiavoittajat Luokka:Vuonna 1931 syntyneet Luokka:Vuonna 2016 kuolleet
Antoine Demoitié

Antoine Demoitié (16. lokakuuta 1990 Liège, Belgia – 27. maaliskuuta 2016 Lille, Ranska) oli belgialainen maantiepyöräilijä. Demoitién viimeiseksi talliksi jäi Wanty-Groupe Gobert. Demoitién ensimmäinen talli oli Lotto- Bodysol, jota hän edusti vuodet 2010–2011. Vuoden 2012 hän edusti Idemasport- Biowanzea ja vuodet 2013–2015 Wallonie-Bruxellesia, jonka kanssa hän voitti vuonna 2014 Tour du Finistèren.http://www.procyclingstats.com/rider/Antoine_Demoitie Vuodeksi 2016 Demoitié siirtyi Wanty-Groupe Gobertiin.http://www.cyclingarchives.com/coureurfiche.php?coureurid=63450 Demoitié kuoli maaliskuussa 2016 kesken Gent–Wevelgem-kilpailun, kun hän kaatui ja joutui takaa tulleen moottoripyörän yliajamaksi.http://yle.fi/urheilu/nuori_maantiepyorailija_kuoli_moottoripyoran_alle/8771537 Hänet kuljetettiin onnettomuuden jälkeen sairaalaan Lilleen, jossa hän kuoli. == Saavutukset == 2012 * Triptyque des Monts et Châteaux'n etapin 2b voitto * Carpathian Couriers Racen 2. ja 3. etappien voitto * Triptyque Ardennaisin kolmas tila ** 3. etapin voitto 2013 * Grote Prijs Stad Geelin toinen sija * Ronde Pévéloisen toinen sija 2014 * Tour du Finistèren voitto * Omloop van het Waaslandin toinen sija 2015 * Circuit des Ardennesin 4. etapin voitto * Wanzele Koersen voitto * Grote Prijs Stad Zottegemin toinen sija * Handzame Classicin toinen sija * Grand Prix d’Ouverture La Marseillaisen kolmas sija == Lähteet == Luokka:Belgialaiset maantiepyöräilijät Luokka:Liikenneonnettomuudessa kuolleet Luokka:Vuonna 1990 syntyneet Luokka:Vuonna 2016 kuolleet
Igor Paškevitš

Igor Anatoljevitš Paškevitš (, 1. heinäkuuta 1971 Moskova, Venäjän SFNT, Neuvostoliitto – 26. maaliskuuta 2016 Miami, Florida, Yhdysvallat) oli juniorina Neuvostoliittoa ja aikuisena Venäjää sekä Azerbaidžania edustanut taitoluistelija. Miesten yksinluistelussa kilpaillut Paškevitš voitti EM- hopeaa vuonna 1996 ja osallistui kahdesti talviolympialaisiin. Paškevitš edusti Neuvostoliittoa voittaessaan nuorten maailmanmestaruuden vuonna 1990. Neuvostoliiton hajoamisen jälkeen hän edusti Venäjää sijoittuen MM- kilpailuissa vuonna 1993 14:nneksi ja vuonna 1994 yhdeksänneksi. Lillehammerin talviolympialaisissa 1994 Paškevitš oli 15:s. Sofian EM-kilpailuissa 1996 hän saavutti hopeaa. Syksystä 1996 lähtien Paškevitš siirtyi edustamaan Azerbaidžania ja sijoittui vuoden 1997 EM-kilpailuissa seitsemänneksi ja saman vuoden MM-kilpailuissa kahdeksanneksi. Naganon talviolympialaisissa 1998 hän oli 16:s.Olympics at Sports-Reference.com Kilpauransa jälkeen valmentajana työskennellyt Paškevitš kuoli Yhdysvaltain Miamissa 44-vuotiaana 26. maaliskuuta 2016.http://www.reuters.com/article/us-figure-skating-russia- pashkevich-idUSKCN0WT06Qhttp://www.oasport.it/2016/03/pattinaggio-artistico-e- morto-igor-pashkevich/ == Lähteet == * Igor Pashkevich Bio, Stats and Results Olympics at Sports-Reference.com === Viitteet === Luokka:Venäläiset taitoluistelijat Luokka:Azerbaidžanilaiset taitoluistelijat Luokka:Vuonna 1971 syntyneet Luokka:Vuonna 2016 kuolleet
Alan Carvalho

Alan Douglas Borges de Carvalho (tunnetaan paremmin nimillä Alan Carvalho tai Alan, s. 10. heinäkuuta 1989 José Bonifácio) on brasilialainen jalkapalloilija. Oikeajalkainen Alan on pelipaikaltaan hyökkääjä. Alan aloitti uransa Londrinassa, jonka paidassa hän pelasi kuusi ottelua tehden neljä maalia. Vuodet 2008–2010 hän edusti Série A:n Fluminensea, tehden 46 pelaamassaan ottelussa 11 maalia ja voittaen vuonna 2010 Série A:n mestaruuden. Elokuussa 2010 hän siirtyi Itävallan Bundesliigan Red Bull Salzburgiin. Alan voitti seuran paidassa kaksi Itävallan mestaruutta ja yhtä monta Itävallan cupia.http://us.soccerway.com/players/alan-douglas-borges-de- carvalho/35362/ Kaudella 2014–2015 hän oli kahdeksalla maalillaan Eurooppa- liigan paras maalintekijä yhdessä Romelu Lukakun kanssa. Yhteensä Alan pelasi salzburgilaisseuran paidassa 88 ottelua tehden niissä 59 maalia. Tammikuussa 2015 Alan siirtyi Kiinan Superliigan Guangzhou Evergrandeen. Hän voitti seuran kanssa vuonna 2015 AFC Champions Leaguen ja vuonna 2016 Kiinan supercupin. Alan pelasi vuonna 2009 kolme harjoitusottelua Brasilian alle 20-vuotiaiden maajoukkueessa. Itävallan-vuosinaan hän kertoi halustaan edustaa Itävallan jalkapallomaajoukkuetta, mutta nämä mahdollisuudet kariutuivat Alanin siirryttyä Kiinaan. == Saavutukset == Seurajoukkuetasolla * Campeonato Brasileiro Série A: 2010 * Itävallan Bundesliiga: 2011–2012, 2013–2014 * Itävallan cup: 2012, 2014 * AFC Champions League: 2015 * Kiinan supercup: 2016 Henkilökohtainen * Eurooppa-liigan paras maalintekijä: 2014–2015 == Lähteet == == Aiheesta muualla == Luokka:Brasilialaiset jalkapalloilijat Luokka:Vuonna 1989 syntyneet Luokka:Elävät henkilöt
Puls

Puls on ruotsalaisen popyhtye Gyllene Tiderin kolmas albumi, joka julkaistiin vuonna 1982 levymerkillä Parlophone. Se nousi Sverigetopplistanin sijalle 1. ja VG-listan sijalle 12. == Kappaleet == Kaikki kappaleet kirjoittanut Per Gessle, ellei toisin mainita. === A-puoli === # # # # # # === B-puoli === # # # # # # # === Singlet === * "Sommartider"/"Tylö Sun", "Vart tog alla vänner vägen?" * "Flickan i en Cole Porter-sång"/"I go to Pieces" . * "Vän till en vän" (flexidisc single Veckorevyn lehdessä) == Kokoonpano == * Per Gessle – kitara, laulu * Mats Persson – kitara * Anders Herrlin – basso * Göran Fritzon – kosketinsoittimet, urut * Micke "Syd" Andersson – rummut == Vierailevat muusikot == * Eva Dahlgren – laulu * Kjell Öhman – haitari * Lasse Lindbom, Niklas Strömstedt – taustalaulu * Lena Thyregård, Olle Gustafsson – sello * Bo Eriksson – oboe * Håkan Roos, Lars Arvinder – viulu * Anders Dahl, Bertil Orsin, Claes Nilsson, Gunnar Michols, Lars Stegenberg, Tullo Galli – alttoviulu == Aiheesta muualla == * Puls discogs.com -sivustolla == Lähteet == Luokka:Vuoden 1982 albumit Luokka:Gyllene Tiderin albumit
Stigma (häpeäleima)

Stigma eli häpeäleima tarkoittaa yhteisön hyvin kielteistä ja usein perusteetonta asennoitumista henkilöön. Leimautuminen eli stigmatisoituminen aiheuttaa henkilölle häpeää, kärsimystä ja itsearvostuksen vähenemistä. == Syyt == Leimautuminen johtuu usein kielteisistä ennakkoluuloista. Ne voivat olla asenteita tai pelon, inhon tai vihan tunteita. Ennakkoluulot syntyvät asiallisen tiedon puutteesta, minkä syynä on usein asian tabuluonteisuus. Tästä syntyy noidankehä. == Ilmeneminen == Leimaaminen on usein suoraa, kuten sitä, että muut ihmiset karttavat tai torjuvat henkilöä. He saattavat luonnehtia häntä vain stigmatisoidun asian, kuten hänen sairautensa perusteella. Epäsuora leimaaminen taas ilmenee niin, että kanssaihmiset esimerkiksi esittävät häpeällisiä kommentteja sairaudesta tai mediassa esitetään siitä loukkaavia tulkintoja. Sisäinen stigma tarkoittaa, että ihminen leimaa itse itsensä, eikä esimerkiksi kerro siksi sairaudestaan. Hän ei usko kelpaavansa mihinkään eikä kenellekään, mikä voi johtaa passiivisuuteen ihmissuhteissa, työnhaussa tai työhönpaluussa sairastumisen jälkeen. Mitä heikompi itsearvostus on, sitä suuremmaksi leiman merkitys kasvaa, mikä taas heikentää itsearvostusta. Leimautumisen pelko voi myös aiheuttaa sen, että tulkitsee vahingossa toisten käytöksen tai sanomiset virheellisesti leimaaviksi. Sairauden kohdalla leimautumisen pelko voi johtaa oireiden salaamiseen, viivyttelyyn avun hakemisessa tai siihen, että kuntoutuminen ei etene. == Vähentäminen == Stigmaa voi vähentää levittämällä asianmukaista tietoa. Pelkkä tieto ei kuitenkaan välttämättä itsessään saa aikaan asennemuutosta, koska ihmiset käyttäytyvät tottumustensa mukaan ja tunnepohjaisesti. Eräs tapa rikkoa lukkiutuneita asenteita on huumori. Läheisten tuki on leimautuneelle tärkeää, mutta saattaa olla, että hän ei ole stigman takia kertonut läheisilleen asiasta. Henkilökohtaisella tasolla leima lievenee, jos henkilöllä on muuta mietittävää, kuten toimiva arkielämä ja harrastuksia. Mahdollisen itsensä stigmatisoinnin tunnistaminen antaa suhteellisuudentajua, jolloin jää tilaa itsearvostukselle. == Lähteet == Luokka:Syrjintä Luokka:Ennakkoluulot
Sébastien Bellin

Sébastien Bellin (s. 14. toukokuuta 1978) on brasilialais-belgialainen kilpauransa päättänyt koripalloilija. Bellin pelasi yhdysvaltalaisissa yliopistoissa ja teki tämän jälkeen yli vuosikymmenen kestäneen pelaajauran Euroopassa, pääasiassa Belgiassa ja Alankomaissa. Bellin voitti Belgian mestaruuden vuonna 2007 ja Belgian cup-mestaruuden vuosina 2008 ja 2011. Hän pelasi myös Belgian maajoukkueessa.eurocupbasketball.com Bellin oli luomassa Keemotion Media Products -yritystä. Yritys tuottaa automaattikameroihin perustuvia kuvausjärjestelmiä, joita muun muassa Korisliiga, Ranskan pääsarja ja jotkin yhdysvaltalaiset yliopistot ovat käyttäneet.http://www.iltasanomat.fi/koripallo/art-2000001146104.html Bellin loukkaantui pahoin maaliskuussa 2016 Brysselin pommi- iskuissa:http://www.iltasanomat.fi/koripallo/art-2000001143655.html hän ei kävellyt yli yhdeksään viikkoon, minä aikana hänet leikattiin kuudesti.http://www.iltasanomat.fi/koripallo/art-2000001189782.html == Lähteet == * Profiili eurocupbasketball.com * Sebastien Bellin Stats College Basketball at Sports-Reference.com === Viitteet === Luokka:Belgialaiset koripalloilijat Luokka:Brasilialaiset koripalloilijat Luokka:Vuonna 1978 syntyneet Luokka:Elävät henkilöt
Live 2005

Live 2005 on ruotsalaisen blueskitaristi-laulajan Rolf Wikströmin toinen livealbumi, joka julkaistiin vuonna 2006 levymerkillä Black Light Records. == Kappaleet == === CD 1 === # # # # # # # # # # # === CD 2 === # # # # # # # # # # # == Kokoonpano == * Rolf Wikström – kitara, laulu * Tommy Cassemar – basso * Thomas Hammarlund – kitara * Mikael Johansson – rummut * Erik Mossnelid – klavikordi (vain Tantogården) * Niklas Medin – klavikordi (vain Tantogården ja Nefertiti) * Magnus Thorell – trumpetti (vain Tantogården ja Fasching) * Stefan Sjöström – trumpetti (vain Nefertiti) * Kai Sundquist – saksofoni (vain Tantogården ja Fasching) * Erik Häusler – saksofoni (vain Nefertiti) Luokka:Vuoden 2006 konserttitallenteet Luokka:Rolf Wikströmin albumit
Jodibentseeni

Jodibentseeni (C6H5I) on aromaattinen orgaaninen yhdiste ja bentseenin jodattu johdannainen. Yhdistettä voidaan käyttää valmistettaessa muita kemikaaleja. ==Ominaisuudet== Huoneenlämpötilassa jodibentseeni on puhtaana väritöntä nestettä. Valon vaikutuksesta yhdiste hajoaa helposti osittain muodostaen jodia, minkä vuoksi nesteen väri muuttuu keltaiseksi tai ruskeaksi. Tämän vuoksi jodibentseeni pitää säilyttää valolta suojattuna. Yhdiste liukenee hyvin niukasti veteen ja paremmin useisiin orgaanisiin liuottimiin kuten etanoliin, dietyylieetteriin, asetoniin, kloroformiin ja bentseeniin.Phyllis A. Lyday & Tatsuo Kaiho: Iodine and Iodine Compounds, Ullmann's Encyclopedia of Industrial Chemistry, John Wiley & Sons, New York, 2015. Viitattu 28.3.2016 ==Valmistus ja käyttö== Tyypillisin tapa valmistaa jodibentseeniä on Sandmeyer-reaktiolla aniliinin diatsoniumsuolasta ja kaliumjodidin vesiliuoksesta. Toinen tapa yhdisteen synteesiin on bentseenin ja jodin välinen reaktio väkevän typpihapon läsnä ollessa 50 °C:n lämpötilassa.William Fruscella: Benzene, Kirk-Othmer Encyclopedia of Chemical Technology, John Wiley & Sons, New York, 2002. Viitattu 28.3.2016 : Jodibentseeniä käytetään muun muassa jodia sisältävien röntgenkuvausvarjoaineiden valmistamiseen. ==Lähteet== Luokka:Aromaattiset yhdisteet Luokka:Organohalidit Luokka:Jodiyhdisteet
Hukka ja Mama (albumi)

Hukka ja Mama on saman nimisen suomalaisen popduon 1. huhtikuuta 2016 julkaistu esikoisalbumi. Albumin ensimmäisellä singlellä, ”Selja”, yhtye osallistui vuoden 2014 Uuden Musiikin Kilpailuun. Albumilta on julkaistu myös singlet ”Ei ole pohjaa”, ”Peilipallon alla” ja ”Sun pitäis olla mun”. == Kappaleet == == Lähteet == Luokka:Vuoden 2016 esikoisalbumit Luokka:Suomalaiset popalbumit
Loimujen aikaan

Loimujen aikaan on Kalle Päätalon Juuret Iijoen törmässä -sarjan kuudes osa. Teos on ilmestynyt vuonna 1976 Gummeruksen kustantamana.http://www.kirjavinkit.fi/arvostelut/loimujen-aikaan/ Kirja on rekisteröity Bookcrossingiin. https://www.bookcrossing.com/searchbooks?BookType=0&Title;=Loimujen+aikaan&TitleExact;=false&Author;=P%C3%A4%C3%A4talo&AuthorExact;=false&JournalText;=&Status;=All&Category;=0&ISBN;=&BCID;=&BcidTarget;=NewJournalEntry&MemberName;=&BookSort;=Title&SortDirection;=Descending#search- top == Kirjan tapahtumat == Kirja sijoittuu 1930-luvun lopun Taivalkoskelle. Kalle kulkee isänsä Herkon kanssa metsä- ja rakennustöissä. Töidensä ohessa Kalle yrittää harjoitella kirjoittamista. Selkosessa eli erämaassa on työtä, rahaa ja ruokaa paremmin kuin koskaan ennen. Silti ennusmerkit eivät näytä hyviltä, sodan merkit ovat ilmassa. Maailmalta kantautuu pelottavia tietoja, Hitler laajentaa väkisin Saksan alueita. Karjalankannaksella kaivetaan juoksuhautoja ja ylioppilaat keräävät metalliromua, jotta armeijalle saadaan lentokoneita. Uskovaisten mielestä merkit ovat selvät, eletään viimeisten aikojen tuntumassa. Sana viriää selkosessa, ja lestadiolaisuuden väkevä herätys etenee vyörymällä. Seurapirtit täyttyvät ja myös uskottomien penkit tutisevat. Veriylkä (Kristus) kutsuu myös Kallea ja kohtaa hänet otollisella hetkellä. Syntyy hurmioitunut viritys, joka kuitenkin heikkenee vähitellen arkipäivän raadannassa. Seuraava kutsu tulee sairasvuoteelle, jonka ääressä Kallen veriruskeat synnit saarnataan anteeksi ja hänen nimensä uskovien kirjoihin. Kallelle tarjoutuu hetkeksi mahdollisuus toisenlaiseen ammattiin, kun hän on Inkeen koulun työmaalla lupsakan raahelaisen putkimiehen apulaisena. Putkimies tarjoaa pääsyä suoraan nuoremmaksi putkimieheksi kaupungissa. Tästä Kalle on pitkään haaveillut: kävisi päivätöissä ja kirjoittaisi pyhät ja yönseudut. Haave kaatuu miltei saman tien, kun putkimies kutsutaan ylimääräisiin kertausharjoituksiin ja rakennustyöt lopetetaan. Kalle ja putkimies eivät enää koskaan tapaa. Talvisodan sytyttyä marraskuun lopussa Kallen kotikylä Jokijärvi evakuoidaan ja Kalle ilmoittautuu vapaaehtoisena asepalvelukseen. Itäisen taivaan loimutessa vanha selkonen on lakannut olemasta.Loimujen aikaan, takakansiteksti. == Lähteet == Luokka:Juuret Iijoen törmässä Luokka:Vuoden 1976 kirjat
Rita (televisiosarja)

Rita on tanskalainen draamakomediasarja, jonka on luonut Christian Torpe. Sarjan päähenkilö, peruskoulun opettaja Rita (Mille Dinesen) on nelikymppinen yksinhuoltaja, joka vähät välittää koulun säännöistä tai mistään muistakaan sovinnaisuuksista. Sarja alkoi Tanskan TV2-kanavalla vuoden 2012 alussa. Kansainvälisesti sarjaa on esittänyt myös Netflix. Suomessa sarja alkoi Yle Fem -kanavalla 2016 vuoden alussa. ==Juoni== Rita on noin 40-vuotias peruskoulun opettaja, joka ei välitä pätkääkään koulun säännöistä. Hän käy tupakalla koulun vessassa ja lukee tyynenä seinäkirjoituksia, joissa vihjaillaan täysin aiheesta Ritan ja rehtorin seksisuhteesta. Rita on kolmen lapsen yksinhuoltaja. Esikoinen Ricco on menossa naimisiin, Molly-tytär on juuri jätetty, ja toinen poika Jeppe tajuaa olevansa homoseksuaali. ==Rooleissa== ==Vastaanotto== Sarjan ensimmäinen jakso keräsi Tanskassa 900 000 katsojaa. Sarja on myyty Yhdysvaltoihin uudelleen versioitavaksi. ==Lähteet== Luokka:Tanskalaiset televisiosarjat
Frankfurt Universe

Frankfurt Universe on saksalainen amerikkalaisen jalkapallon joukkue. Se tulee Frankfurtista. Seura on perustettu vuonna 2007 ja se pelaa Saksan pääsarjassa German Football Leaguessa eli GFL:ssa. Frankfurt Universe on jatkoa Frankfurt Galaxylle. ==Saavutukset== *EFL Bowl: 2016 *GFL-2 Etelälohkon mestari: 2015 ==Aiheesta muualla== *Seuran kotisivut Luokka:Saksalaiset amerikkalaisen jalkapallon seurat Luokka:Frankfurt am Mainin urheilu Luokka:Vuonna 2007 perustetut urheiluseurat